CELEX: C2005/115/56
Language: et
Date: 2005-05-14 00:00:00
Title: Kohtuasi T-110/05: Itaalia Vabariigi 4. märtsi 2005. aasta hagi Euroopa Ühenduste Komisjoni vastu

14.5.2005   
            
            
               ET
            
            
               Euroopa Liidu Teataja
            
            
               C 115/31
            
         Itaalia Vabariigi 4. märtsi 2005. aasta hagi Euroopa Ühenduste Komisjoni vastu
   (Kohtuasi T-110/05)
   (2005/C 115/56)
   Kohtumenetluse keel: itaalia
   Itaalia Vabariik esitas 4. märtsil 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on Avvocato dello Stato Giacomo Aiello.
   Hageja palub esimese astme kohtul:
   
               1.
            
            
               tühistada vaidlustatud määrus osas, milles ei sätestatud mingeid erakorralisi meetmeid kodulinnulihaturu toetamiseks määruse (EMÜ) nr 2777/75 artikli 14 tähenduses linnugripist nakatunud piirkondadesse, mis on allutatud liikumist piiravatele veterinaarmeetmetele, paigutamise võimatuse tõttu tapetud tibudega seoses;
            
         
               2.
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Itaalia Vabariigi valitsus vaidlustab Euroopa Ühenduste Esimese Astme Kohtus komisjoni 9. detsembri 2004. aasta määruse (EÜ) nr 2102/2004, milles käsitletakse teatavaid erakorralisi meetmeid turu toetuseks Itaalia munasektoris, (1) kuna selles ei ole sätestatud mingeid erakorralisi meetmeid kodulinnulihaturu toetamiseks määruse (EMÜ) nr 2777/75 (2) artikli 14 tähenduses linnugripist nakatunud piirkondadesse, mis on allutatud liikumist piiravatele veterinaarmeetmetele, paigaldamise võimatuse tõttu tapetud tibudega seoses.
   Oma hagi toetuseks toob Itaalia valitsus välja järgmised asjaolud:
   
               1)
            
            
               EÜ artikli 34 lõike 2 teises lõigus sätestatud ühenduse tootjate vahelise mittediskrimineerimise põhimõtte rikkumine, kuna erakorralised meetmed turu toetuseks kehtestati üksnes munasektoris, analoogsete meetmete vastuvõtmisest keelduti aga kodulinnulihasektoris, mis omakorda tõi kaasa Itaalia linnukasvatajate diskrimineerimise, võrreldes Hollandi tootjatega ja seega ka EÜ artikli 34 lõike 2 rikkumise;
            
         
               2)
            
            
               võimu kuritarvitamine ja komisjoni ilmsed hindamisvead, sest viimane keeldus võtmast erakorralisi meetmeid turu toetuseks samuti seoses paigutamise võimatuse tõttu tapetud ühepäevaste tibudega ja seega ületas talle alusmääruses kodulinnulihaturu ühise korralduse kohta seatud võimupiire ning tegi vea Itaalia linnuturu olukorra ning talle kättesaadavate tootmisstruktuuri puudutavate andmete hindamisel;
            
         
               3)
            
            
               määruse nr 2777/75 artikli 14 rikkumine ja ebaõige tõlgendamine, kuna komisjoni otsus keelduda võtmast erakorralisi meetmeid turu toetuseks seoses paigutamise võimatuse tõttu tapetud ühepäevaste tibudega on selle määruse artikli 14 ebaõige tõlgendamise tulemus;
            
         Lõpuks viitab hageja haldusaktide põhjendamise kohustuse rikkumisele.
   
      (1)  ELT L 365, 10.12,2004, lk 10.
   
      (2)  EÜT L 282, 1.11.1975, lk 77.